
ဆွေးနွေးရန်မေးခွန်းများ
ဤသင်ခန်းစာတွင် သင်အနှစ်သက်ဆုံး သို့မဟုတ် အရေးအပါဆုံး သင်ယူရသည်ဟု ထင်မြင်သောအရာများမှာ အဘယ်နည်း။ သင်၌ မည်သည့်မေးခွန်းများရှိသနည်း။
သမ္မာကျမ်းစာပိုဒ်၏မူလအဓိပ္ပာယ်ကို ရှာဖွေတွေ့ရှိခြင်းသည် ကျွန်ုပ်တို့၏ သွန်သင်ခြင်းနှင့် ဟောပြောခြင်းတွင် မည်သို့အထောက်အကူဖြစ်စေသနည်း။
သမ္မာကျမ်းစာပိုဒ်များ၏မူရင်းအဓိပ္ပါယ်ကို နားလည်ရန် သင်အသုံးပြုသည့် နည်းလမ်းများမှာ အဘယ်နည်း။
သမ္မာကျမ်းစာ၏မူရင်းစကားလုံးများပါရှိသော လက်ရေးစာမူများစွာကို ယနေ့ ကျမ်းပညာရှင်များရရှိနိုင်ကြောင်းကို သိရခြင်းက သင့်အား မည်မျှယုံကြည်စိတ်ချမှု ပေးသနည်း။
သမ္မာကျမ်းစာပိုဒ်တစ်ခု၏ မူလအဓိပ္ပာယ်ကိုတွေ့ရှိရန် ကြိုးစားရှာဖွေသောအခါ အယူအဆများကို အဓိကစဉ်းစားလေ့ရှိပါသလား။ အပြုအမူများနှင့် စိတ်ခံစားမှုများ ပါ၀င်ရန် သင့်ကိုယ်သင် မည်သို့သတိပေးနိုင်မည်နည်း။
သမ္မာကျမ်းစာလေ့လာမှုတစ်ခုတွင် သင်ပါဝင်သောအခါ၊ ကျမ်းပိုဒ်တစ်ပိုဒ်၏ "အဓိပ္ပာယ်" နှင့်ပတ်သက်၍ အဖွဲ့တွင်ပြောဆိုလေ့ရှိသည့်နည်းကား အဘယ်နည်း။ အယူအဆများကိုသာ အလေးပေးသလော သို့မဟုတ် အပြုအမူနှင့် စိတ်ခံစားမှုများကိုပါ ထည့်သွင်းဆွေးနွေးပါသလား။ အဖွဲ့တွင် ပိုမိုလေးနက်သော အဓိပ္ပါယ်ကို နားလည်သဘောပေါက်စေဖို့ကူညီပေးရန်အတွက် မည်သည့်မေးခွန်းများ သင်မေးနိုင်သနည်း။
ဘုရားသခင်၏လိုက်လျောညီထွေခြင်းသည် သင်၏ယဉ်ကျေးမှုအခြေအနေများတွင် သမ္မာကျမ်းစာအနက်ဖွင့်ဆိုပုံအပေါ် မည်သို့သက်ရောက်မှုရှိသနည်း။
သမ္မာကျမ်းစာကို စူးစမ်းလေ့လာခြင်းတွင် ကနဦးအသင်းတော်၏ မူလအဓိပ္ပာယ်အပေါ် အလေးထားမှုမှ သင်မည်သည့်ခွန်အားရရှိသနည်း။
မျက်မှောက်ခေတ် စာပေဝေဖန်ရေးများသည် ယနေ့ ကျွန်ုပ်တို့၏သမ္မာကျမ်းစာ အဓိပ္ပာယ်ဖွင့်ဆိုပုံအပေါ် သက်ရောက်မှုရှိသည်ကို သင်မည်သို့မြင်သနည်း။
သင်၏လက်ရှိအမှုတော်လုပ်ငန်းတွင် သမ္မာကျမ်းစာ၏မူလအဓိပ္ပာယ်ကို မည်သို့ ရှာဖွေလျက်ရှိသနည်း။
ပြန်လည်သုံးသပ်ချက်- အသင်းတော်အာဏာပိုင်များ၊ ပုဂ္ဂိုလ်ရေးအမြင်များ၊ နိုင်ငံရေးလှုပ်ရှားမှုများနှင့် အခြားအာဏာစက်များ၏ အနက်ဖွင့်ဆိုမှုဆိုင်ရာလွှမ်းမိုးချုပ်ကိုင်မှုကို ရှောင်ရှားရန် တစ်ခုတည်းသော နည်းလမ်းမှာ သဒ္ဒါ-သမိုင်းဆိုင်ရာနည်းလမ်းဖြင့် သမ္မာကျမ်းစာ၏မူလအဓိပ္ပာယ်ကို ရှာဖွေခြင်းပင်ဖြစ်သည်။
ကိစ္စရပ်လေ့လာမှု- မာတင်လူသာ၏ခေတ်ကာလတွင်၊ ဂျိုဟန်တက်ဇယ် (၁၄၆၅-၁၅၁၉) သည် "အပြစ်ဖြေခြင်းလက်မှတ်"ကိုဝယ်ယူနိုင်ကြောင်း သွန်သင်ခဲ့သည်။ တက်ဇယ်၏အဆိုအရ၊ ဤဝယ်ယူမှုသည် ငရဲကလေးတွင်ရှိသော သေလွန်သူများအတွက် ခွင့်လွှတ်မှုရရှိစေမည်ဟုဆိုသည်။ အောက်ပါစကားလုံးကို သူဆိုခဲ့သည်_"ငွေသေတ္တာထဲရှိ ဒင်္ဂါးတစ်ပြား မြည်သည်နှင့်တစ်ပြိုင်နက် ငရဲကလေးမှ ဝိညာဉ်ထွက်လာ သည်။" မာတင်လူသာသည် သမ္မာကျမ်းစာ၏ မူလရည်ရွယ်ချက်ကိုကိုးကား၍ ဤအမြင်ကို စိန်ခေါ်ခဲ့သည်။
ပြန်လည်ဆင်ခြင်သုံးသပ်ခြင်းမေးခွန်းများ
1. အသင်းတော်လူများအကြား ပြောလေ့ရှိသည့်အောက်ပါစကားကို သင်မည်သို့ထင်သနည်း_ “ဘုရားသခင်သည် မိမိကိုယ်ကိုကူညီသူများအား ကူညီတော်မူသည်”
1. အသင်းတော်များစွာ၏ ဤယူဆချက်ကို ဝေဖန်သုံးသပ်ပါ_ "သင်ဆင်းရဲဒုက္ခခံနေရပါက၊ ဘုရားသခင်မနှစ်သက်သော အပြစ်တစ်ခုခုကျူးလွန်မိသောကြောင့်ဖြစ်သည်"
1. အသင်းတော်များစွာ၏ ဤယူဆချက်ကို ဝေဖန်သုံးသပ်ပါ_ "ခရစ်ယာန်တစ်ဦးအနေဖြင့် စီးပွားရေးတွင်အောင်မြင်နေပါက၊ ဘုရားသခင်သည် သင့်ကို ကောင်းချီးပေးသည့်အတွက် အသင်းတော်တွင် ခေါင်းဆောင်ဖြစ်သင့်သည်"
1. အသင်းတော်များစွာ၏ ဤအယူအဆကို ဆင်ခြင်သုံးသပ်ပါ_ “ခရစ်ယာန်စီးပွားရေးသမားများသည် တစ်ခါတစ်ရံ အခြားခရစ်ယာန်များအတွက် နားလည်ရခက်သော အချို့ဆုံးဖြတ်ချက်များကို ချရနိုင်သည်။ ၎င်းသည် စီးပွားရေးမျှသာဖြစ်ကြောင်း သူတို့သဘောပေါက်သင့်သည်။ ၎င်းသည် စီးပွားရေးလောကတွင် အောင်မြင်ရန် လိုအပ်သောအရာများဖြစ်သည်"
1. သင်၏အသင်းတော် သို့မဟုတ် ယဉ်ကျေးမှုတွင် သမ္မာကျမ်းစာ၏ မူလအဓိပ္ပာယ်နှင့် မကိုက်ညီသော အလေ့အထများကို သင်မြင်ပါသလား။ အသေးစိတ်ရှင်းလင်းဖော်ပြခြင်း
1. သင့်အသက်တာတွင် သမ္မာကျမ်းစာ၏မူလအဓိပ္ပာယ်နှင့် မကိုက်ညီသောအလေ့အထများကို သင်မြင်ပါသလား။
လုပ်ဆောင်ရန် လုပ်ငန်းများ
ယေရမိ ၂၉:၁၁ ကိုဖတ်ပါ။ ကျမ်းရေးသူ မည်သူနည်း။ လက်ခံသူများမှာ မည်သူနည်း။ သူတို့၏ အခြေအနေမှာ အဘယ်နည်း။ သူတို့၏အခြေအနေသည် မေရှိယကြွလာခြင်းကို မည်သို့ညွှန်းဆိုသနည်း။ ဤကျမ်းပိုဒ်ကို သင်နှင့် သင့်အသင်းတော်အတွက် မည်သို့ကျင့်သုံးနိုင်မည်နည်း။ မူလရည်ရွယ်ချက်ကို ထည့်သွင်းစဉ်းစားခြင်းမရှိပါက ဤကျမ်းပိုဒ်ကို မည်သို့လွဲမှားစွာကျင့်သုံးလိမ့်မည်နည်း။ ယေရမိအနာဂတ္တိကျမ်း၏သမိုင်းနောက်ခံကို ရှင်းပြသော အနက်ဖွင့်ကျမ်းကဲ့သို့သောစာအုပ်တစ်အုပ် လိုအပ်နိုင်ပါသည်။
အခြားသောအသင်းတော်များမှ ခရစ်ယာန်များနှင့် စကားပြောဆိုကာ၊ ကျမ်းစာရေးသားသူများ၏ မူလရည်ရွယ်ချက်အပေါ် အခြေမခံသော သင့်အသင်းတော် သို့မဟုတ် သင်လုပ်ဆောင်သည့် အရာများနှင့်ပတ်သက်၍ သူတို့၏အမြင်ကိုရယူပါ။ သူတို့၏အကြံပြုချက်များကို ဆုတောင်းပြီး သုံးသပ်ပါ။
ယခင်တာဝန်နှင့်ဆက်စပ်၍ လာမည့်ရက်သတ္တပတ်နှစ်ပတ်အတွင်း သင်၏နေ့စဉ်/အပတ်စဉ် အလေ့အထများကို ဆန်းစစ်ရန်အာရုံစိုက်ပါ။ လုပ်ငန်းစဉ်တွင် သင့်အားကူညီပေးရန် သင့်အနီးရှိသူ တစ်ဦးကို အကူအညီတောင်းပါ။ ၎င်းတို့သည် ယဉ်ကျေးမှုတန်ဖိုးများကို မည်မျှအတိုင်းအတာအထိ အခြေခံထားကာ၊ သမ္မာကျမ်းစာ၏မူလရည်ရွယ်ချက်ကို သင်နားလည်သဘောပေါက်မှုအပေါ် မည်မျှအတိုင်းအတာအထိ အခြေပြုထားသနည်း။
